பெண் மனம்

பெண் மனம் சு.திரிவேணி, கொடுமுடி சக்தியின் மறுவடிவமாய் ! கலைகளின் உறைவிடமாய் ! எழுத்திலும் ஏட்டிலும் ! அழகாய் தான் இருக்கிறாள் ! நாற்பதாயிரம் மனைவியருள் ! ஒருத்தியாய் ! நாற்புறமும் வேட்டை நாய்கள் ! சூழப் பரிதவிக்கும் ! ஒற்றை மானாய் ! நீரில்லா மீனாய் ! செல்லரித்துப் போன சமூகத்தால் ! சிதைக்கப் படுகிறாள்! ! கல்வி கலவி கடமை என ! எந்தச் சூழலிலும் ! பிறர் வடிக்கும் ! ஓவியத்த்திற்கு நிறமாய் ! மட்டுமே பொருந்துகிறாள்! ! நிறத் தேர்வும் இவளதல்ல! ! தனக்கேற்ற தேவையை ! பெண்ணுக்கான வாழ்வாய் ! மொழிகிறது சமூகம் ! வந்ததன் நோக்கம் அறியாமலே ! வாழ்ந்து முடிக்கிறாள் பெண் ! கறையான் அரித்த கோட்டையாய் ! காற்றில் கரைந்து போகிறாள்! ! செயப்படு பொருளாயிருத்தல் இயல்பு ! செய்பொருளானால் இழிவாய்க் கொள்ளும் ! மனித வர்க்கம்! ! பெண்மைச் சிதைவுக்கும் ! பெண் மனச் சிதைவுக்கும் ! பெரிதும் இல்லை வித்தியாசம்! ! இந்த உலகிற்கு ! பெண்மை தேவைப்படுகிறது ! பெண் மனம் தான் ! தேவைப்படுவதில்லை